ร้านอาหารใต้ที่มีสปิริตใการทำอาหารอย่างถึงพริกถึงขิง เครื่องจัด ไม่ขี้เหนียว 
ขึ้นชื่อว่าขายอาหารใต้แล้ว วัตถุดิบและพืชผักของทางใต้ต่างแกมีมาเรื่อย เมนูแบบใต้ๆก็มีเยอะ

ร้านดูเหมอืนจะไม่มีอะไร เป็นร้านยาวๆ แต่กับและแกงต่างๆมีให้เลือกมากกว่า 20 อย่าง
แต่ว่าไม่ได้เป็นอย่างที่ผมคิดตอนแรกว่าร้านนี้จะเหมอืนกับร้านข้าวแกงปักษ์ใต้ทั่วไป
เมนูของที่นี่มีทั้ง หมูผัดกะปิ ต้มขาหมูชมวง ปลาทอดขมิ้น แกงหมูลูกเหนียง แกงไตปลา แกงเทโพปลาเค็ม
และอื่นๆอีกมากมายที่เป็นอาหารแบบใต้ๆ โดยที่เครื่องแกง และเมนูอื่นๆนั่น เครื่องเค้าจัดจิงๆ ไม่ใสไม่อ่อนแบบร้านอื่นๆ 
มีผักสดให้ทานคู่กับกะปิโดยจะจัดเป็นตระกล้าไว้ให้สดๆ ทานคู่กับน้ำพริกกะปิฟรี ๆ

ภายในร้านก็การันตรีได้พอสมควร จากการถ่ายรูปคู่กับหม่อมถนัดศรี หมึกแดง 
และภาพที่อยู่ในกรอบรูปเกี้ยวกับการให้สัมภาษณ์ ผ่านหนังสืออีกหลายรูป

ข้อดี
- ร้านอยู่ในทำเลที่คนไม่พลุกพล่าน กินแบบสบายๆ 
- ราคาไม่แพง ในคุณภาพอาหารที่อยากกลับไปอีกแน่นอน
- สะอาด บริการดี เจ้าของอยู่ร้านเอง

ข้อด้อย
- .....

กับข้าว
มีกับข้าว หลากหลายมาก เช่น แกงเทโพปลาเค็ม แกงปลายี่หร่า ต้มไก่ขมิ้น ต้มส้มปลากระบอก
แกงเห็ดแครง แกงหอยใบชะพลู แกงไตปลา+ขนมจีน แกงหมูกับลูกเหนียง หมูทอดสมุนไพร ปลาทอดขมิ้น
และอื่นๆอีกมากมาย วันนึงร้านนี้จะมีกับข้าวประมาณ 20 กว่าอย่าง และคุณภาพทุกอย่าง

แกงกะทิต่างๆ 
เครื่องแกงเข้มเต็มรสชาติไม่หวงเครื่อง หอม อร่อย แกงน้ำไม่ใส พวกแกงปลาไม่คาว เผ็ดกำลังดี
แกงหมูลูกเหนียงแบบใครๆก็ทานได้ กลิ่นไม่แรงรสชาติกำลังดี

กับข้าวผัดๆ แห้งๆ ต่างๆ 
คั่วกลิ้ง แห้งๆแต่ก็ยังมันนิดๆ ที่เหลือคือหมูสับกับสุนไพรต่างๆ เครื่องเยอะจัดจ้าน
ปลาทอดขมิ้น หอมขิ้นสด ปลาทอดสุกกำลังดี แต่ก็ไม่ได้ทอดใหม่ๆเท่าไหร่ ตามประสาร้านข้าวแกง แต่ถือว่าไม่เลว
หมูผัดกะปิ ใช้กะปิดี ผัดแบบเครื่องเยอะ ไม่หวงหมูหวงกระปิ รสชาติทานกับข้าวสวยร้อนๆสบายๆ ยังไงก็ไม่จืด

ต้มต่างๆ แกงไม่กะทิต่างๆ
แกงส้มมีทั้ง ยอดมะพร้าว มะละกอ และอื่นๆ แล้วแต่วัน สลับกันไป
ต้มหมูใบชะมวง ดูเหมืนอจะใสแต่พอคนๆดูก็รู้ว่าเครื่องไม่น้อย ใบชะมวงกำลังกิน คือไม่อ่อนไม่แก่เกินไป เปรี้ยวสะใจ
หมูเคี่ยวเปื่อยกำลังดี แต่ไม่ค่อยร้อนเท่าไหร่
แกงไตปลาจะเผ็ดกว่าเพื่อน เพราะเครื่องเค้าจัดจริงๆ หอมปลาย่างสุดๆ

บริการเป็นกันเอง ฉับไว เจ้าของร้านก็คุมร้านเองตลอด

